|  |
| --- |
| Panevėžio–Joniškėlio siaurasis geležinkelis |
|  
Tu2 lokomotyvas-paminklas su vagonu-platforma Joniškėlio stotyje |
| Vieta |
| **Šalys** | Lietuvos vėliava Lietuva |
| **Miestai** | Panevėžys – Joniškėlis |
| Pagrindinė informacija |
| **Atidarymas** | 1938 m. |
| **Uždarymas** | 1996 m. |
| Techninė informacija |
| **Ilgis** | 36 |
| **Vėžė** | 750 |
| Infolentelė: žiūrėti • aptarti • redaguoti |

| Panevėžio–Joniškėlio geležinkelio objektai |
| --- |
|  Paaiškinimai

|  |  |  |  |
| --- | --- | --- | --- |
| 

|  |
| --- |
| CONTg + |

 |  | į Anykščius 
 |
| 

|  |
| --- |
| BHF + |

 | 0,0 km | Panevėžys  |
| 

|  |  |  |
| --- | --- | --- |
| YRDeq + | ABZg+r + | leer + |

 |  | Panevėžio siaurojo geležinkelio depas  |
| 

|  |
| --- |
| exBHF + |

 | 6,1 km | Bernatoniai  |
| 

|  |
| --- |
| exhKRZWae + |

 |  | Sanžilė |
| 

|  |
| --- |
| exBHF + |

 | 12,9 km | Skaistgiriai  |
| 

|  |
| --- |
| exBHF + |

 | 18,4 km | Medikoniai  |
| 

|  |
| --- |
| exBHF + |

 | 24,4 km | Pušalotas  |
| 

|  |
| --- |
| exBHF + |

 | 28,9 km | Vaitkūnai  |
| 

|  |  |  |
| --- | --- | --- |
| exCONTgq + | exABZg+r + | leer + |

 |  | į Biržus  |
| 

|  |
| --- |
| exBHF + |

 | 35,9 km | Joniškėlis  |
| 

|  |
| --- |
| exhKRZWae + |

 |  | Mažupė |
| 

|  |  |  |
| --- | --- | --- |
| leer + | exABZgl + | exCONTfq + |

 |  | į Guberniją |
| 

|  |
| --- |
| exCONTf + |

 |  | į Žeimelį  |

 |

**Panevėžio–Joniškėlio siaurukas** – 36 km ilgio, 750 mm vėžės siaurasis geležinkelis Lietuvos šiaurėje, Panevėžio miesto, Panevėžio rajono ir Pasvalio rajono savivaldybių teritorijose, veikęs nuo 1938 iki 1996 m. Inžinerinio paveldo paminklas, valstybės saugomo siaurojo geležinkelio komplekso dalis.

Istorija
--------

Nutarus Panevėžyje statyti cukraus fabriką, imta rūpintis cukrinių runkelių pristatymo į fabriką būdais. Tuometinė Lietuvos vyriausybė nusprendė tam reikalui plėsti siaurųjų geležinkelių tinklą – sujungti Panevėžio stotį su Gubernijos–Biržų geležinkelio linija. 1937 m. pradėtas tiesti 750 mm vėžės geležinkelis iš Panevėžio į Joniškėlį (projekto autorius – inžinierius J. Kiaunė). Dirbo apie 500 darbininkų ir 40 meistrų, statybinių medžiagų transportui naudoti 6 garvežiai ir 50 vagonų.

Bernatonių geležinkelio tiltas per Sanžilės kanalą
Ruožas suskirstytas į šešis tarpstočius, pastatytos Bernatonių, Skaistgirių, Medikonių, Pušaloto ir Vaitkūnų stotys, jose įrengti vandens bokštai, hidrokolonėlės, vandens šuliniai, semaforai. Bernatonių, Skaistgirių ir Medikonių stotyse pastatyti vienodo stiliaus vienaaukščiai su salkomis ir rūsiu mūriniai trobesiai, kuriuose įrengta po du butus, keleivių laukiamąjį ir kasą. Pušaloto stotyje pastatytas dviaukštis pastatas su keleivių ir tarnybinėmis patalpomis pirmame ir dviem butais antrame aukšte, Vaitkūnų stotyje – dviaukštis su trim butais. Per Sanžilės kanalą nutiestas geležinis tiltas ant gelžbetoninių atramų, po tiltu įrengtas slenkstis Sanžilės tėkmei sumažinti. Panevėžyje pastatyti ruožo administraciniai rūmai su didele sale, skaitykla, valgykla, raštine, dušais ir kitais įrengimais, depo pastatas, gyvenamieji namai tarnautojams. Geležinkelio oficialiai dar neatidarius, juo jau vežtos Lietūkio trąšos ir cementas. 1938 m. lapkritį geležinkelis atidarytas, o gruodžio 3 d. administraciniuose rūmuose Panevėžyje surengta darbų užbaigimo šventė.

1969 m. keleivinių traukinių tvarkaraščio duomenimis, geležinkeliu kasdien kursuodavo 3 keleiviniai-prekiniai traukiniai Panevėžio–Joniškėlio, Panevėžio–Biržų ir Panevėžio–Gubernijos maršrutais. Kelionė iš Panevėžio į Joniškėlį trukdavo kiek ilgiau nei valandą. 1980 m. uždarius Gubernijos–Pakruojo ruožą, liko du keleiviniai-prekiniai traukiniai per parą, o po 1992 m. keleivius vežiodavo tik tarp Panevėžio ir Skaistgirių. Mažėjo ir krovinių pervežimai, prastėjo infrastruktūros būklė: paskutiniais geležinkelio gyvavimo metais maksimalus leistinas greitis linijoje sumažintas iki 15 km/h. 1996 m. liepos 1 d. traukinių eismas geležinkeliu nutrauktas.

Stočių galerija
---------------

* SkaistgiriaiSkaistgiriai
* PušalotasPušalotas
* JoniškėlisJoniškėlis

Šaltiniai
---------

1. 1 2  „Objekto Nr. 21898 išsamus aprašymas". Lietuvos Respublikos kultūros vertybių registras.
2. 1 2  *Joniškėlis. Siaurasis geležinkelis*, Nieko naujo, 2020-12-28. Nuoroda tikrinta 2023-02-25.
3. 1 2  *Siaurojo geležinkelio Panevėžys – Joniškėlis statybos darbai baigiami*, Lietuvos žinios, 1938-09-21, p. 5. Architektūros ir urbanistikos tyrimų centro svetainėje. Nuoroda tikrinta 2023-02-25.
4. ↑  *Panevėžio siaurojo geležinkelio kompleksas*, Panevėžio pastatai (kultūros paveldo objektai), Panevėžio apskrities Gabrielės Petkevičaitės-Bitės viešoji biblioteka. Nuoroda tikrinta 2023-02-24.
5. ↑  Pabaltijo geležinkelio keleivinių traukinių tarnybinis sąrašas, TSRS susisiekimo ministerija, p. 506–509. Ryga, „Transportas", 1969 m.
6. ↑  *Паневежисская узкоколейная железная дорога*, Энциклопедия узкоколейных железных дорог бывшего СССР «Младший Брат». Nuoroda tikrinta 2023-02-25.
7. ↑  *Po dešimties metų pertraukos siaurukas sugrįžta į Joniškėlį*, Delfi, 2007-02-20. Nuoroda tikrinta 2022-10-15.